Jean-Jacques Rousseau

Jean-Jacques Rousseau [ʒɑ̃'ʒak ʁu'so] (* 28. Jüüne 1712 uun Genf; † 2. Jüüle 1778 uun Ermenonville bi Pariis) wiar en genfer skriiwer, filosoof, pedagoog, natüürforsker an komponist faan't Apkleering. Sin hoodwerk wiar Faan a Seelskapsferdrach of Prinsiipien faan't Stootsrocht (Du contrat social ou principes du droit politique; 1762). Hi naam en auergungssteling faan't Apkleering tu't Romantik iin. Hi saat en frei natüürtustant faan a lidj föörütj. Uun deheer lewet a mensk üüs stark ianselgunger hial uun't natüürelk order. Hi kön ham tutool üüb sin gefüül ferleet.

Werken
Rousseau sin wichtig werken san:

 Bilj  Tiitel üüb Fraansööskan dootem  Tiitel üüb Fering 60px  Discours sur les sciences et les arts; 1750  „Ufhanling auer a Wedenskapen an Konster“
Dat wiar sin iarst werk, wat hi ütjded an loket. Hi skreew uun detheer buk, dat konst an wedenskap det menskelk moraal korumpiar.  100px  Discours sur l’origine et les fondements de l’inégalité parmi les hommes; 1755  „Ufhanling auer a Uursprüng an a Grünjlaagen faan't Ünlikhaid oner a Mensken“
Hi skreew uun detheer buk, dat priwaateegendoom at uursprüngelk kwel an grünjlaag faan aal ünlikhaid as. 60px  Julie ou la Nouvelle Héloïse; 1761  „Julie of det Nei Heloise“De uursprüngelk tiitel wiar Lettres de deux amans, Habitans d'une petite ville au pied des Alpes („Briaw faan tau Geliibtin faan en Letj Steed bi a Fut faan a Alpen“). 60px  Du contrat social ou principes du droit politique; 1762  „Faan a Seelskapsferdrach of Prinsiipin faan a Stootsrocht“ 60px  Émile ou De l’éducation; 1762  „Emile of auer a Aptooch“ 60px  Les rêveries du promeneur solitaire; 1782  „A Druumerein faan de Iansoom Luuper“ 60px  Les Confessions; 1782 an 1789  „A Bekeenisen“

Luke uk diar
 Persöönelkhaiden faan't Apkleering: (uun Frankrik) Jean-Jacques Rousseau, Voltaire; (uun't Ferianigt Köningrik) Thomas Hobbes, David Hume, John Locke; (uun Holun) Baruch de Spinoza, (uun Tjiisklun) Henriette Herz, Marcus Herz, Immanuel Kant, Gottfried Wilhelm Leibniz.

Futnuuten

Kategorie:Filosoof